
"על כנפי הכסף רכובים
אבירי הרוח בעבים
העזים והטובים
כבני רשף יגביהו עוף

נס הים ויסוב אחור
והנהר - חרבה
טס אחי ופניו לאור
ודגלו עלי אהבה..."
  הנדון: מכתב תודה
ברצוני להביע תודה והערכה בשם, חניכי וצוות מפעל עבודה שקומי יחד באר שבע
על תרומת החולצות והתנדבותכם להטסת חניכי המפעל השיקומי בבאר שבע לטיסת חוויה  שהייתה בלב מלא ובנפש חפצה והסבה אושר רב והנאה, לחניכים ולצוות.

מרכז עבודה שיקומית באר שבע הינו מסגרת יום תעסוקתית שיקומית  ל- 180 חניכים
 הלוקים בפיגור שכלי ברמות קל – בנוני.

מטרת העל של המפעל השיקומי היא לספק ליחיד ולקבוצה כלים על מנת לשפר את עצמאותם ותפקודם בתוך הקהילה.

אנו במפעל השיקומי מסייעים לחניכים לרכוש את כישורי החיים, הכלים, המיומנות וההתנסויות הדרושים למיצוי הפוטנציאל שבהם.

אנו שואפים ופועלים למען יחושו החניכים כי הם חיים בחברה הפועלת ותורמת למענם והם תורמים לה  

תרומתכם ופעילותכם למען החניכים ולמען שיפור איכות חייהם של החניכים במע"ש מסייעת להם לחוש רצויים ומקובלים .  

התנדבותכם  הינה נדבך חשוב בעשייה למען ועבור האדם בעל הצרכים המיוחדים בחברה ובקהילה.

על כך תבוא על הברכה ,תודה רבה ויישר כח.

תודה מקרב לב
אבישי בן יעיש 

מנהל מפעל עבודה שיקומי יחד 

